Model gee raad: Oefen terwyl jy sit - ook jou gesig! | SARIE
Model gee raad: Oefen terwyl jy sit – ook jou gesig!
Die bikini- en onderklere-model Miranda Kerr sê een van die geheime vir haar vietse lyf is dat sy selfs oefen terwyl sy sit. Só doen sy dit, berig die Amerikaanse Elle.
Miranda is ma van die 3-jarige Flynn (uit haar verhouding met die akteur Orlando Bloom) en is op die oomblik een van die gewildste modelle. Sy sê die maklikste manier om haar modellyf kamera-gereed te hou, is om die heeltyd te oefen, selfs terwyl sy sit.
Miranda se raad
Trek jou spiere saam terwyl jy voor die lessenaar of in die motor sit
Wissel af watter spiere jy saamtrek – jou kuite, bo-bene, boude, maag, arms
Onthou ook om jou gesig- en nekspiere te oefen. Die 30-jarige Miranda sê dit help om jou gesigvel styf te hou
Miranda en Orlando skei, maar steeds die beste van vriende
Buiten om te gim, sê Miranda dit is belangrik om 'n aktiewe leefstyl te volg en te beweeg wanneer jy kan. Sy plank vir 10 minute elke dag: dis om in die op-posisie van 'n opstoot stil te staan. Sy maak dié oefening meer dinamies deur ook te side-plank (jy plank op een arm met jou voete opmekaar gestapel en kyk sywaarts).